దీర్ఘకాలిక అబ్స్ట్రక్టివ్ పల్మనరీ వ్యాధి

దీర్ఘకాలిక అబ్స్ట్రక్టివ్ పల్మనరీ వ్యాధి (COPD) అంటే దీర్ఘకాలిక శ్వాస సమస్యలు, తక్కువ గాలి సరఫరా ఉండే ఒక రకమైన శ్వాస ప్రతిబంధక ఊపిరితిత్తుల వ్యాధి.

 లక్షణాలు 
ఈ వ్యాధిలో ప్రధాన లక్షణాలు కఫం ఉత్పత్తి శ్వాస ఆడకపోవడం, దగ్గు ఉంటాయి COPD అనేది ఒక పెరుగుతూ ఉండే వ్యాధి, లక్షణాలు సాధారణంగా కాలక్రమేణా మరింత తీవ్రతరమవుతాయి. చివరికి, నడవడం లేదా దుస్తులు ధరించడం వంటి రోజువారీ కార్యకలాపాలు కష్టమవుతాయి. దీర్ఘకాలిక బ్రోన్కైటిస్,  ఎంఫిసెమా అనే వివిధ రకాల COPDలకు ఉపయోగించే పాత పదాలు. రెండు సంవత్సరాల పాటు ప్రతి సంవత్సరం కనీసం మూడు నెలలు దగ్గు ఉంటే "దీర్ఘకాలిక బ్రోన్కైటిస్" అనే పదం  ఉపయోగిస్తారు. అటువంటి దగ్గు ఉన్నవారికి సి.ఓ.పి.డి. అభివృద్ధి చెందే ప్రమాదం ఎక్కువగా ఉంటుంది. "ఎంఫిసెమా" అనే పదాన్ని కణజాలాలలో గాలి లేదా ఇతర వాయువు అసాధారణ ఉనికి సూచించడానికి  ఉపయోగిస్తారు.

 కారణాలు 
పొగాకు ధూమపానం అత్యంత సాధారణ కారణం. అయితే  వాయు కాలుష్యం,  వారసత్వం  వంటి కారణాలు కూడా తక్కువ సంఖ్యలో  ఈ వ్యాధి కలుగచేస్తాయి. అభివృద్ధి చెందుతున్న ప్రపంచంలో  వాయు కాలుష్యానికి సాధారణ కారణాలు గాలి, పొగ పోయే మార్గం లేని వంటగదిలో వంట చేయడం వంటివి కూడా. ఈ చికాకులను దీర్ఘకాలికంగా ఈ కాలుష్యానికి గురి అవడము వల్ల ఊపిరితిత్తులలో ఏర్పడ్డ  ప్రతిస్పందన, ఫలితంగా చిన్న వాయు(మార్గాలు) నాళాలు సన్నబడతాయి,  ఊపిరితిత్తు కణజాలం విచ్ఛిన్నమవుతుంది.

ఊపిరితిత్తుల పనితీరు పరీక్షల ద్వారా కొలుస్తారు. గాలి ప్రసారం కొలత ద్వారా రోగ నిర్ధారణ ఉంటుంది. ఉబ్బసం వ్యాధిలో వలె  బ్రోన్కోడిలేటర్ వాడకంతో గాలి ప్రవాహం తగ్గింపు పెద్దగా మెరుగుపడదు.

 చికిత్స 
వ్యాధి కారకాలకు దూరంగా ఉండడం ద్వారా చాలా వరకు వ్యాధి నివారించవచ్చు. ఇందులో ధూమపానం చేయకపోవడం, భవనం లోపల వెలుపల  గాలి నాణ్యతను మెరుగుపరచడం వంటివి చాలా ముఖ్యం. చికిత్స వలన వ్యాధి లక్షణాలు తీవ్రత తగ్గుతుంది కానీ నివారణ  తెలియదు. చికిత్సలో ధూమపానం మానడం, టీకాలు వేయడం,  శ్వాసకోశ పునరావాసం ఉన్నాయి. మొదట్లో  బ్రోన్కోడిలేటర్ సాధారణంగా LAMA, అవసరమైతే LABA లు  పీల్చే స్టెరాయిడ్లను జోడిస్తారు. కొంతమందికి దీర్ఘకాలికంగా  ఆక్సిజన్ చికిత్స లేదా ఊపిరితిత్తుల మార్పిడి ప్రయోజనం కలుగవచ్చు. లక్షణాలు తీవ్రతరం అయినప్పుడు, మందులు, యాంటీబయాటిక్స్, స్టెరాయిడ్స్, వైద్యశాలలో   చేరడం వంటివి అవసరమవుతాయి.

 వ్యాప్తి 
COPD 2015 నాటికి సుమారు 174.5 మిలియన్ల మందిని ప్రభావితం చేసింది (ప్రపంచ జనాభాలో 12%).  అమెరికా సంయుక్త రాష్ట్రాలలో  ఇది 6% మంది ప్రజలను ప్రభావితం చేసింది.  సాధారణంగా ఈ వ్యాధి 40 ఏళ్లు పైబడిన వారిలో సంభవిస్తుంది. సాధారణంగా పురుషులు, స్త్రీలు కూడా సమానంగా  ప్రభావితమవుతారు. 2015 లో, ఇది 32 లక్షల మంది మరణాలకు కారణమైంది, అభివృద్ధి చెందుతున్న ప్రపంచంలో 90% కంటే ఎక్కువ మంది ఈ వ్యాధికి గురి అయ్యారు.1990 లో 24 లక్షల మరణాలు ఈ వ్యాధి వలెనే సంభవించాయి.   అభివృద్ధి చెందుతున్న దేశాల్లో అధిక ధూమపానం,  అనేక దేశాలలో వృద్ధుల  జనాభా కారణంగా మరణాల సంఖ్య మరింత పెరుగుతుందని అంచనా. దీని ఫలితంగా 2010లో US $2.1 ట్రిలియన్ల ఆర్థిక వ్యయం ఉంటుందని అంచనా వేసారు. 

 సూచనలు 

Category:శ్వాసకోశ వ్యాధులు
వర్గం:Translated from MDWiki